गोधड़ी में पहलवानों को सिखाया योग
गोधड़ी(छुछकवास) स्थित कैप्टन जोरावर सिंह के अखाड़े में रविवार को योगाचार्य जगदीश आर्य द्वारा पहलवानों को योग सिखाया गया। इस अवसर पर हवन यज्ञ हुआ जिसमें योगाचार्य जगदीश आर्य, अखाड़ा संचालक कैप्टन जोरावर सिंह पहलवानों ने आहुति डाली। जगदीश आर्य ने कहा कि उनका एकमात्र लक्ष्य योग के माध्यम से युवाओं को बलवान, चरित्रवान , निरोग, देशभक्त एवं आत्मनिर्भर बनाना है। जगदीश आर्य ने बताया कि योग से स्मरण शक्ति मानसिक शांति, एकाग्रता, आत्मविश्वास मनोबल को बढ़ावा मिलता है। योग करने से शरीर को सभी रोगों से मुक्ति मिलती है। यज्ञ एवं वृक्षारोपण से प्राकृतिक संरक्षण होता है पर्यावरण शुद्ध होता है।
जगदीश आर्य ने पहलवानों को बताया कि शक्तिशाली युवा ही राष्ट्र का निर्माण कर सकता है। अखाड़ा शक्ति का केंद्र होता है। शक्तिशाली युवा ही अच्छे किसान अच्छे जवान बन सकते है। पहलवानों को बताया कि हमें राष्ट्र के विकास में अपना योगदान देना चाहिए। हमें यज्ञ अग्नि से प्रेरणा लेनी चाहिए कि हम स्वाभिमानी बनकर रहेंगे। योगाचार्य जगदीश ने पहलवानों को योग की विभिन्न क्रियाओं को विस्तार से समझाया। पहलवानों को बताया कि दुर्बलता और अज्ञानता राष्ट्र के लिए सबसे बड़ा खतरा है इसलिए सभी युवाओं को बलवान शिक्षित बनकर राष्ट्र निर्माण में भूमिका निभाएं।
hin_Deva hin_Deva hin_Deva